text: মমতা থেকে কেজরি, কর্ণাটক এপিসোড দেখার পরে বিরোধী নেতৃত্ব কে কীভাবে প্রতিক্রিয়া জানিয়েছেন | What opposition leaders say after BJP's defeat in Karnataka - Bengali Oneindia
  মমতা থেকে কেজরি, কর্ণাটক এপিসোড দেখার পরে বিরোধী নেতৃত্ব কে কীভাবে প্রতিক্রিয়া জানিয়েছেন
  | Published: May 20 2018, 2:42 [IST]
  কর্ণাটকে বিজেপির হার স্বীকার দেখার পরে বিরোধী দলগুলির মধ্যে সারা দেশে উচ্ছ্বাস শুরু হয়ে গিয়েছিল। আঞ্চলিক দলগুলির নেতৃত্ব একে একে প্রতিক্রিয়া জানাতে শুরু করেন। সকলেই বিজেপির হারকে লোকসভা ভোটের আগে বড় জয় হিসাবে দেখে এটাকেই সিঁড়ি করে একে অপরের কাছাকাছি আসতে চাইছেন। মমতা বন্দ্যোপাধ্যায় থেকে অরবিন্দ কেজরিওয়াল, কর্ণাটকে বিজেপির হার স্বীকার দেখার পর কে কীভাবে প্রতিক্রিয়া জানিয়েছেন তা দেখে নেওয়া যাক একনজরে।
  গণতন্ত্রের জয়। অভিনন্দন কর্ণাটক। দেবগৌড়াজি, কুমারস্বামীজি, কংগ্রেস ও অন্যান্যদের আমার তরফ থেকে অনেক অভিনন্দন। এই জয় আঞ্চলিক দলগুলির জয়।
  এন চন্দ্রবাবু নাইড়ু
  বিএস ইয়েদুরাপ্পার মুখ্যমন্ত্রী পদ থেকে সরে যাওয়ায় গণতন্ত্রের জয় হল। কর্ণাটকে ঘটনায় সারা দেশ খুশি। রাজ্যের মুখ্যমন্ত্রী ও গণতন্ত্রে বিশ্বাসী হিসাবে এমন ঘটনায় আমি অত্যন্ত আনন্দিত হয়েছি।
  এমকে স্তালিন
  রাজ্যপালের অফিস থেকে যেভাবে হেনস্থা করা হয়েছে ও স্পিকারকে দিয়ে বিজেপি যেভাবে তামিলনাড়ু সহ অন্য রাজ্যগুলি ক্ষমতার অপব্যবহার করছে তা কর্ণাটকের ঘটনায় ফাঁস হয়ে গিয়েছে। আশা করি এই ভুল থেকে বিজেপি শিক্ষা নেবে।
  বিজেপির দুরভিসন্ধি পরাজিত হয়েছে। এতেই প্রমাণ হয়, রাজ্যপালের বিজেপিকে সরকার গঠনের আহ্বান জানানোর সিদ্ধান্ত সঠিক ছিল না। এবং তা সংবিধানের পরিপন্থী ছিল।
  আজকের দিন ভারতীয় রাজনীতিতে অর্থের জায়গায় জনমতের জয়ী হওয়ার দিন। সবাইকে কিনে নিতে চাওয়া ব্যক্তিরা আজ শিক্ষা পেয়েছেন। এটা বুঝে গিয়েছেন, ভারতে এম মানুষও রয়েছেন যাঁরা তাঁদের মতো রাজনীতিতে ব্যবসা হিসাবে দেখেন না। নৈতিকভাবে তো কেন্দ্রের সরকারেরও ইস্তফা দেওয়া উচিত।
  সত্যকে কখনও হারানো যায় না। সত্য সর্বদা মিথ্যা ও মিথ্যাবাদীকে হারিয়ে জয়ী হয়।
  গণতন্ত্রকে ডুবিয়ে দেওয়ার বিজেপির প্রচেষ্টা কর্ণাটকে ব্যর্থ হয়েছে। অসৎ উপায়ে বিজেপির ক্ষমতায় থাকা পুরোপুরি সকলের সামনে এসেছে। এবার কি বিজেপির শিক্ষা হবে?
  অবশেষে ভারতীয় কণ্ঠ ও গণতন্ত্র বিজয়ী হয়েছে। স্বৈরাচারের উপর দিয়ে গণতন্ত্রের সবসময় জয় হয়। দুর্নীতির বিরুদ্ধে সুর চড়ানো দলই সবচেয়ে দুর্নীতিবাজ তা কর্ণাটকের ঘটনায় প্রমাণ হয়ে গিয়েছে।